Esikhathini esedlule bengivame ukusebenzisa amazwi athi “ukumisa ngaphambili nokukhetha,” kusho ukuthini nje lokho? Ngimisa ngaphambili futhi ngikhethe kanjani? Kungani umuntu angabi ngomunye wabamiswe ngaphambili nabakhethiwe? Kuqondwa kanjani lokhu? Konke lokhu kudinga ukuchaza okucacile okusuka Kimi futhi konke kufuna ukuthi ngikhulume ngokuqondile. Uma lokhu kwambulwa kini, lolo hlobo lomuntu obuthuntu uyokholwa ukuthi ngumcabango onikezwe nguSathane! Ngingangcoliswa ngokungafanele! Manje ngizokhuluma ngokuqondile, ngingagodli lutho: Lapho ngidala zonke izinto, ngaqala ngadala lezo zinto zokusebenzela isintu (izimbali, utshani, izihlahla, ukhuni, izintaba, imifula, amachibi, izwe nolwandle, lonke uhlobo lwezinambuzane, izinyoni, izilwane, okunye kwakho ngokokudliwa ngabantu, okunye ngokokubukwa ngabantu), ezindaweni ezehlukene izinhlobo ezehlukene zezinhlamvu zadalelwa isintu; kwaba ngemva kokudala konke lokhu lapho ngadala khona isintu. Kukhona futhi izinhlobo ezimbili zabantu: Uhlobo lokuqala yilabo engibakhethile futhi ngabamisa ngaphambili; olunye uhlobo lunemfanelo kaSathane. Lolu hlobo lwadalwa ngaphambi kokuba ngidale umhlaba, kodwa lukhohlakaliswe ngokuphelele nguSathane ngakho ngibalahlile. Ngase ngidala uhlobo olukhethwe futhi lwamiswa ngaphambili Yimina, lowo nalowo kulaba unezimfanelo Zami ngamazinga ehlukene; ngakho, labo abakhethwe Yimi namuhla ngamunye unezimfanelo Zami ngamazinga ehlukene. Nakuba bekhohlakaliswe nguSathane, basengabami; isinyathelo ngasinye siyingxenye yohlelo Lwami lokuphatha. Ukuthi abaqotho babusa embusweni konke kwahlelwa Yimi ngaphambi kwesikhathi; labo abanobuqili futhi abanenkohliso abakwazi ukuba qotho noma kungenzekani ngoba bayinzalo kaSathane, baphethwe nguSathane, bahlala beyizisebenzi zikaSathane ngaphansi kokuyalelwa nguye, kodwa konke kungenxa yokugcwalisa intando Yami. Ngikucacisile ukuze ngivimbe ukuqagela kwenu. Labo engibaphelelisayo, ngiyobanakekela futhi ngibavikele; mayelana nalabo engibenyanyayo, emva kokuphela komsebenzi wabo bayophuma endaweni Yami. Lapho kukhulunywa ngalaba bantu ngiyathukuthela, ekukhulunyweni ngabo ngivele ngifise ukubabamba ngaso leso sikhathi, kodwa ngiyazibamba ezenzweni Zami; ngiyazithiba ezenzweni nasenkulumweni Yami. Ngingacindezela umhlaba ngesifuthefuthe sentukuthelo, kodwa ngaphandle kwalabo engibamise ngaphambili; emva kokuzotha ngiphatha umhlaba entendeni yesandla Sami, okusho ukuthi ngilawula konke. Lapho ngibona ukuthi umhlaba ukhohlakaliswe kwafika ezingeni elingaka futhi angikwazi ukukubekezelela, ngiyowubhubhisa ngokushesha. Ngabe ngeke kuthathe izwi elilodwa nje Lami?